विधानसभा उपचुनाव : आंध्र प्रदेश और गोवा में भारी मतदान, दिल्ली में मात्र 45 प्रतिशत वोटिंग  
दिल्ली की बवाना सीट पर आप, भाजपा और कांग्रेस के बीच त्रिकोणीय मुकाबला
गोवा के सीएम मनोहर पर्रिकर ने कांग्रेस पर मतदान में गड़बड़ी का आरोप लगाया
आंध्र प्रदेश के नंदयाल क्षेत्र में कुल 15 उम्मीदवार चुनाव मैदान में
आंध्र प्रदेश में कुरनूल जिले के नंदयाल विधानसभा क्षेत्र में आज करीब 80 फीसदी मतदान हुआ. इस उप-चुनाव में सत्ताधारी तेलुगु देशम पार्टी (तेदेपा) और विपक्षी वाईएसआर कांग्रेस के बीच कड़ी टक्कर है. तेदेपा के विधायक भूमा नागी रेड्डी के मार्च में निधन के बाद इस सीट के लिए उप-चुनाव कराना पड़ा. इस उप-चुनाव में रेड्डी के भतीजे ब्रह्मानंद रेड्डी तेदेपा उम्मीदवार हैं जबकि वाईएसआर कांग्रेस ने पूर्व मंत्री शिल्पा चंद्र मोहन रेड्डी को अपना उम्मीदवार बनाया है. इस सीट पर कुल 15 उम्मीदवार चुनाव मैदान में हैं.
(इनपुट भाषा से)